Diari Oficial de la Generalitat Valenciana


Sumari del DOGV 6150, del 23-11-2009 (2009/11336)

Judici ordinari 350/2008. Notificació a Miguel Ángel Medina López.
------------------------------------------------------------------

### Dades del document

Número de DOGV
:   6150

Data del DOGV
:   23-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11914


Data del document
:   28-09-2009

Organisme emissor
:   Jutjat de Primera Instància i Instrucció Número 4 de Moncada

Tipus de document
:   Edicte

Judici ordinari 350/2008. Notificació a Miguel Ángel Medina López. [2009/11961]  
Isabel Boguña Pacheco, secretària del Jutjat de Primera Instància i Instrucció número 4 de Moncada, València, faig saber:  
Que en este Jutjat se segueix expedient a instàncies de María del Carmen Medina López, representada per la procuradora Eva Domingo Martínez, contra Miguel Ángel Medina López, en el qual s'ha dictat la sentència que té la dispositiva que, literalment, és com segueix:   
«Sentència número 34/2009   
Moncada, 23 de març de 2009   
María Ananda Rosa Sendra Alemany, jutgessa del Jutjat de Primera Instància i Instrucció número 4 de Moncada i partit, he vist estes actuacions de judici ordinari número 350/2008, promogudes per la procuradora Eva Domingo Martínez, en nom i representació de Mª Carmen Medina López, contra Miguel Ángel Medina López, en situació de rebel·lia processal.   
Antecedents de fet   
Primer Per torn de repartiment va tindre entrada en este Jutjat la demanda de judici ordinari, en reclamació de quantitat, formulada per la part actora, la qual al·legava els fets i fonaments de dret que considerava pertinents al cas, on se sol·licitava que es dictara sentència per la qual es condemnara el demandat al pagament a l'actora, en qualitat de fiadora solidària, de la quantitat de 4.007,63 euros, més la quantitat corresponent en concepte d'interessos legals i processals en els termes de l'article 1108 del Codi Civil i 576 de la Llei d'Enjudiciament Civil, amb expressa condemna en costes al demandat; i que es condemnara subsidiàriament i en el cas que no siga estimada la petició principal, el demandat a pagar la quantitat de 871,91 euros, com a deutor principal, a l'actora, com a fiadora solidària, i la quantitat de 3.135,72 euros en concepte de préstec en els termes establits en el fet seté de la demanda, més els interessos legals i costes.   
Admesa a tràmit la demanda es va citar el demandat a l'efecte de comparéixer i contestar a la demanda. Com que no hi va comparéixer va ser declarat en rebel·lia mitjançant la provisió de 14 de gener de 2009.  
Segon. Citades les parts a l'audiència prèvia, únicament hi va comparéixer la part demandant, i en l'acte de l'audiència prèvia es va al·legar com a fet nou l'existència d'un embargament sobre bé immoble per la quantitat de 525,53 euros derivat de deutes del demandat. En este acte, la part actora va sol·licitar com a única prova la documental aportada, que va ser admesa, per la qual cosa, de conformitat amb el que disposa l'article 429.8 de la Llei d'Enjudiciament Civil, van quedar les actuacions pendents de dictar la sentència corresponent.   
Fonaments de dret   
Primer La part actora exercita en este procediment una acció de reemborsament en qualitat de fiadora solidària contra el demandat, i exercita amb caràcter subsidiari una acció de reembossament i una acció de reclamació de quantitat derivada del contracte de préstec verbal subscrit amb el demandat.   
Segon. De les proves aportades resulta que l'actora ha complit la càrrega que li imposava l'article 217.2 de la Llei d'Enjudiciament Civil, acreditant els fets que esta al·legava.   
Així, l'actora ha acreditat que el demandat, el seu germà, va subscriure un contracte de préstec personal amb l'entitat bancària Ruralcaja, del qual la demandant era fiadora solidària, tal com resulta dels documents 2, 3 i 4 de la demanda, consistents en reclamacions de pagament de l'entitat bancària citada dirigides a la demandant en concepte de fiadora solidària. La demandant ha acreditat el pagament de quantitats per a sufragar l'import de les quotes del dit préstec personal, pagant pel deutor en unes ocasions mitjançant xec (document 2 de la demanda) per import d'1.803,04 euros, altres vegades mitjançant l'ingrés de quantitats directament en el compte titularitat del demandat (documents 5 al 10) per import de 1.332,68 euros, coincidint este compte amb el compte associat a l'operació de préstec personal, i finalment mitjançant la domiciliació del préstec en un compte obert a nom de la demandant (document 12 de la demanda) per import de 871,91 euros, coincidint el número del préstec de la domiciliació bancària amb el número de préstec que es troba en poder dels documents 3,4 i 11 de la demanda. La demandant ha acreditat els distints requeriments que l'entitat Ruralcaja va dirigir a esta en concepte de fiadora solidària (document 3,4 i 11 de la demanda), que acrediten igualment que és després d'estos requeriments quan la demandant efectuava els pagaments de les quotes del préstec subscrit pel demandat.   
Per la seua banda, el demandat no ha acreditat, segons el que li corresponia, a l'empara del que estableix l'article 217.3 de la Llei d'Enjudiciament Civil, els fets que hagueren enervat l'eficàcia probatòria dels al·legats per l'actora, ja que no hi ha comparegut; en especial, no han acreditat el pagament de les quantitats que se li reclamen.   
D'allò que s'ha exposat, resulta que havent acreditat la demandant el pagament de quantitats pel deutor en concepte de fiadora solidària, s'està en el cas d'estimar l'acció de reemborsament de l'article 9014 RG exercitada, que és l'establida a favor del fiador que paga pel deutor, el qual pot i ha de ser indemnitzat per este últim per la quantitat total del deute, els interessos legals d'ella, des que s'haja fet saber el pagament al deutor, encara que no els produïra per al creditor, les despeses ocasionades al fiador després de posar este en coneixement del deutor que ha sigut requerit per al pagament i els danys i perjudicis quan pertoquen. Per la qual cosa, s'ha de condemnar el demandat a pagar la quantitat de 4.007,63 euros més els interessos legals.   
Havent sigut estimada la pretensió principal, no resulta necessari resoldre la pretensió que amb caràcter subsidiari i per al cas que resultara desestimada la pretensió principal, s'havia interposat.   
No pertoca prendre en consideració el fet nou que va ser al·legat en l'audiència prèvia -més enllà de prendre-ho en consideració com a acreditatiu de la situació econòmica i deutes que acumula el demandat- en la mesura que, d'una banda, no resulta acreditada la vinculació existent entre l'embargament de béns immobles a favor de l'Ajuntament de Rocafort amb l'acció de reembossament com a fiadora solidària derivada del contracte de préstec personal subscrit pel demandat; i d'una altra, en tant que no és possible l'acumulació subjectiva d'accions després de la contestació a la demanda, possibilitat vetada per l'article 401 de la Llei d'Enjudiciament Civil.   
Tercer. En aplicació del que disposa l'article 394 de la Llei d'Enjudiciament Civil les costes han de ser imposades a la part les pretensions de la qual hagueren sigut totalment rebutjades, en este cas s'imposaran a la part demandada.   
Dispositiva   
Estime la demanda interposada per la procuradora Eva Domingo Martínez, en nom i representació de Mª Carmen Medina López, contra Miguel Ángel Medina López, i condemne el demandat a pagar a l'actora la quantitat de 4.007,63 euros, més els interessos legals i al pagament de les costes processals.   
Notifiqueu esta resolució a les parts i feu-los saber, que contra esta poden interposar un recurs d'apel·lació, davant d'este mateix òrgan judicial, dins del termini dels cinc dies hàbils a partir de la seua notificació, per a elevar-lo a l'Audiència Provincial.   
Lliureu i uniu un certificat d'esta resolució a les actuacions, i inclogueu l'original en el llibre de sentències.   
Esta és la meua sentència, que pronuncie mane i firme».   
Publicació. L'anterior sentència ha estat llegida i publicada en el dia de la data per la jutgessa que la subscriu, mentre es trobava celebrant audiència pública; en done fe.   
I perquè valga de notificació en la forma oportuna a Miguel Ángel Medina López expedisc este edicte.  
Moncada, 28 de setembre de 2009.- La secretària: Isabel Boguña Pacheco.